古代儿童聪明的文言文
关于古代儿童聪明伶俐的文言文?
柳宗元《童区寄传》
http://zhidao.baidu.com/question/7189287.html?si=2
少年曹冲
邓哀王冲字仓舒.少聪察岐嶷,生五六岁,智意所及,有若成人之智.时孙权曾致巨象,太祖欲知其斤重,访之群下,咸莫能出其理.冲曰:“置象大船之上,而刻其水痕所至,称物以载之,则校可知矣.”太祖大锐,即施行焉.时军国多事,用刑严重.太祖马鞍在库,而为鼠所啮,库吏惧必死,议欲面缚首罪,犹惧不免.冲谓曰:“待三日中,然后自归.”冲于是以刀穿单衣,如鼠啮者,谬为失意,貌有愁色.太祖问之,冲对曰:“世俗以为鼠啮衣者,其主不吉.今单衣见啮,是以忧戚.”太祖曰:“此妄言耳,无所苦也.”俄而库吏以啮鞍闻,太祖笑曰:“儿衣在侧,尚啮,况鞍县柱手?”一无所问.冲仁爱识达,皆此类也.凡应罪戳,而为冲微所辩理,赖以济宥者,前后数十.太祖数对群臣称述,有欲传后意.
《三国志 武文世王公传》
何晏
何晏七岁,明慧若神,魏武奇爱之,以晏在宫内,因欲以为子.晏乃画地令方,自处
其中.人问其故,答曰:“何氏之庐也.”魏武知之,即遣还外.*
《世说新语》
王戎
王戎七岁,尝与诸小儿游.看道边李树多子折枝,诸儿竞走取之,唯戎不动.人问之,答曰:“树在道边而多子,此必苦李.”取之,信然.
《世说新语》
少年孔融
融幼有异才.[一]年十岁,随父诣京师.时河南尹李膺以简重自居,不妄接士宾客,外自非当世名人及与通家,皆不得白.融欲观其人,故造膺门.
语门者曰:“我是李君通家子弟.”门者言之.膺请融,问曰:“高明祖父尝与仆有恩旧乎?”融曰:“然.先君孔子与君先人李老君同德比义,而相师友,
则融与君累世通家.”觽坐莫不叹息.太中大夫陈炜后至,坐中以告炜.
炜曰:“夫人小而聪了,大未必奇.”融应声曰:“观君所言,将不早惠乎?”
膺大笑曰:“高明必为伟器.”
注[一]融家传曰:“兄弟七人,融第六,幼有自然之性.年四岁时,每与诸兄共食梨,融辄引小者.大人问其故,答曰:‘我小儿,法当取小者.’由是宗族奇之.”
《后汉书 孔融传》
少年诸葛恪
诸葛恪字元逊,瑾长子也.少知名.弱冠拜骑都尉,与顾谭、张休等侍太子登讲